ইসমাইল পাশা
ইসমাইল পাশা ছিলেন ইবরাহিম পাশার তিন পুত্রের মধ্যে দ্বিতীয় এবং মুহাম্মদ আলি পাশার নাতি। তিনি কায়রোর আল মুসাফির খানা প্রাসাদে জন্মগ্রহণ করেছিলেন।
তার মা হোশিয়ার ছিলেন তার পিতার তৃতীয় স্ত্রী। বলা হয়ে থাকে যে হুশিয়ার ছিলেন উসমানীয় সুলতান দ্বিতীয় মাহমুদের স্ত্রী ও প্রথম আবদুল আজিজের মা পেরতেভনিয়ালের বোন।
মুহাম্মদ আবদুহ
মুহাম্মদ আবদুহ ১৮৪৯ সালে মিশরের উত্তরাঞ্চলের এক সম্ভ্রান্ত মুসলিম পরিবারে জন্মগ্রহণ করেন। তাঁর পিতা ছিলেন তুর্কী এবং মাতা আরব বংশদ্ভূত। তিনি এক গৃহশিক্ষক ও ক্বারীর কাছে শিক্ষালাভ করেন। ১৩ বছর বয়সে তৎকালীন মিশরের অন্যতম বৃহত্তম শিক্ষাপ্রতিষ্ঠান আহমদি মসজিদে তাকে পাঠানো হয়। কিছুদিন পর তিনি সেখান থেকে পালিয়ে যান এবং বিয়ে করেন। ১৮৬৬ সালে তিনি কায়রোর আল আজহার বিশ্ববিদ্যালয়ে ভর্তি হোন। আল-আযহারে তিনি যুক্তি, দর্শন ও সুফিবাদ নিয়ে পড়াশোনা করেন। আবদুহ ছিলেন দার্শনিক ও ধর্মীয় সংস্কারক জামাল উদ্দিন আফগানির ছাত্র, যিনি ইউরোপীয় উপনিবেশবাদকে রুখতে প্যান ইসলামিজমে বিশ্বাসী ছিলেন। আফগানির অনুপ্রেরণায় আবদুহ সাংবাদিকতা, রাজনীতি ও অতীন্দ্রিয় আধ্যাত্মিকতাকে সমন্বয় করেন। তৎকালীন মিশর ও মুসলিম বিশ্বের সমস্যা এবং পাশ্চাত্যের প্রযুক্তিগত অর্জন বিষয়ে আফগানি কর্তৃক আবদুহ শিক্ষাপ্রাপ্ত হন।